În martie 2024, rata anuală de variație a prețului de consum al cafelei în UE a fost de +1,0%, față de +13,5% în martie 2023, și s-a apropiat de nivelul din iulie 2021 (+0,8%).
Rata inflației pentru cafea a scăzut din octombrie 2022, când a atins cel mai ridicat nivel (+17,4%), după o creștere abruptă care a început în octombrie 2021 (+2,0%).
Deși creșterea prețurilor la cafea a încetinit în general în UE, există diferențe semnificative de la țară la țară, arată Eurostat.
În 15 țări din UE, prețurile au fost mai mari în martie 2024 decât în martie 2023. Cele mai mari creșteri au fost în Croația (+7,4%), România (+6,8%) și Bulgaria (+6,6%).
Celelalte 12 țări din UE au înregistrat rate ale inflației la cafea în scădere în martie 2024. Cele mai substanțiale scăderi ale prețurilor au fost înregistrate în Finlanda (-15,5%) și Lituania (-15,4%), urmate de Danemarca (-7,5%), Cehia (-6,5%) și Suedia (-6,0%).
(sursa: Mediafax)